Jan Raa

Jan Raa (født 1939) er en tidligere professor i mikrobiologi ved Universitetet i Tromsø (1972–1987) hvor han også er æresdoktor.  

Han ble født i Fana, sør for Bergen85-års omtale i Aftenposten 11. oktober 2024 og studerte til cand.real. i mikrobiologi ved Universitetet i Bergen (1964). Han tok doktorgrad i organisk kjemi ved Universitetet i Utrecht (1968). Deretter ble han førstelektor i biokjemi i Bergen (1969–1972) før han meldte overgang til Tromsø der han grunnla en rekke bedrifter.  Etter et år ved Fiskeridirektoratets ernæringsinstitutt (1989) ble han forskningsdirektør ved Norsk institutt for fiskeri- og havbruksforskning inntil han i 1993 gikk av grunnet uenighet om en evalueringsrapport utviklet for Norges fiskeriforskningsråd.

Han startet firmaet Biotec for akkar-produksjon (1984), omgjort til Biotec Pharma der han er forskningsdirektør for grunnforskning i bioteknologi og immunologi til utvikling og produksjon av finkjemikalier og nye farmasøytiske produkter.

Videre grunnla han Norfico for utredninger innen akvakultur (1987), Nicanor for eksport fra Nicaragua (1992) og Calanus for utnytting av rauåte (2002).Olav R. Spilling, Professor og industripioner  i Forskningspolitikk 1/07 fra NIFU

Under covid-19-pandemien stilte Raa seg kritisk til myndighetenes strategi for å begrense smitten, og mente at massevaksinasjon kunne virke mot sin hensikt, og tok til orde for at man heller burde styrke immunforsvaret med vitamin D.

Raa ble i 2010 utnevnt til kommandør av St. Olavs Orden «for forsking og utvikingen innen den biomarine sektor». Det ble samtidig sagt at det ved beslutning om tildeling er «lagt vesentlig vekt på at Raa har vært en idéskaper og bidragsyter til å modernisere og å gi fiskeri- og havbruksnæringen nye utviklingsplattformer.»

 Priser og utmerkelser 
 2010: Kommandør av St. Olavs Orden
 1995: Ingrid Espelid Hovigs matkulturpris

 Referanser 

 Eksterne lenker 


Kategori:Norske biologiprofessorer
Kategori:Professorer ved Universitetet i Tromsø
Kategori:Medlemmer av Det Norske Videnskaps-Akademi
Kategori:Kommandører av St. Olavs Orden
Kategori:Medlemmer av Norges Tekniske Vitenskapsakademi
Kategori:Æresdoktorer ved Universitetet i Tromsø
Kategori:Personer fra Bergen kommune